CELEX: 32020R0094
Language: hu
Date: 2020-01-22 00:00:00
Title: A Bizottság (EU) 2020/94 végrehajtási rendelete (2020. január 22) az (EU) 2015/2078 végrehajtási rendeletnek az Ukrajnából származó baromfihúsra vonatkozó vámkontingensek tekintetében történő módosításáról, valamint a szóban forgó végrehajtási rendelettől a 2020. kontingensévre vonatkozóan történő eltérésről

23.1.2020   
               
               
                  HU
               
               
                  Az Európai Unió Hivatalos Lapja
               
               
                  L 18/1
               
            
         A BIZOTTSÁG (EU) 2020/94 VÉGREHAJTÁSI RENDELETE
         (2020. január 22)
         az (EU) 2015/2078 végrehajtási rendeletnek az Ukrajnából származó baromfihúsra vonatkozó vámkontingensek tekintetében történő módosításáról, valamint a szóban forgó végrehajtási rendelettől a 2020. kontingensévre vonatkozóan történő eltérésről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke első bekezdésének a) és b) pontjára,
         mivel:
         
                     (1)
                  
                  
                     Az (EU) 2019/2145 tanácsi határozattal (2) a Tanács az Európai Unió nevében jóváhagyta az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásban foglalt, a baromfihúsra és baromfihús-készítményekre meghatározott kereskedelmi kedvezmények módosításáról szóló, az Európai Unió és Ukrajna közötti levélváltás formájában létrejött megállapodást (a továbbiakban: a megállapodás).
                  
               
                     (2)
                  
                  
                     Az (EU) 2015/2078 bizottsági végrehajtási rendelet (3) az Ukrajnából származó baromfihúsra vonatkozó uniós behozatali vámkontingensek megnyitásáról és kezeléséről rendelkezik.
                  
               
                     (3)
                  
                  
                     A megállapodással összhangban az Uniónak 50 000 tonnával meg kell növelnie a 09.4273 tételszámhoz tartozó KN-kódokat érintő, a „baromfihús és ehető baromfibelsőség frissen, hűtve vagy fagyasztva; egyéb elkészített vagy tartósított hús pulykából vagy a Gallus domesticus fajhoz tartozó szárnyasokból” megnevezésű árukra vonatkozó, az (EU) 2015/2078 végrehajtási rendeletben meghatározott vámkontingens keretében biztosított mennyiséget.
                  
               
                     (4)
                  
                  
                     Ezért a megállapodás alapján rendelkezésre bocsátandó vámkontingens-mennyiségek figyelembevétele érdekében helyénvaló módosítani az (EU) 2015/2078 végrehajtási rendeletet.
                  
               
                     (5)
                  
                  
                     A megállapodás 2020. február 1-jén lép hatályba. A 2020. kontingensév vonatkozásában a baromfihústermékeknek a megállapodás alapján a vámkontingensek keretében rendelkezésre bocsátandó további mennyiségeit arányosan, a megállapodás hatálybalépésének időpontját figyelembe véve kell kiszámítani. A 2021. január 1-jével kezdődő kontingensidőszaktól kezdve a baromfihústermékeknek a megállapodás szerinti teljes éves mennyiségét rendelkezésre kell bocsátani.
                  
               
                     (6)
                  
                  
                     A megállapodás alapján a baromfihústermékekre vonatkozó vámkontingens keretében Ukrajna számára biztosított további mennyiséget 2020. február 1-jétől, a megállapodás hatálybalépésének kezdőnapjától kell rendelkezésre bocsátani. Az (EU) 2015/2078 végrehajtási rendelet 2. cikke értelmében az Ukrajna számára megnyitott, baromfihústermékekre vonatkozó kontingens keretében biztosított mennyiséget negyedéves időszakokra osztják el.
                  
               
                     (7)
                  
                  
                     Az (EU) 2015/2078 végrehajtási rendelet 3. cikkének (1) bekezdése szerint a behozatali jog iránti kérelmeket az egyes negyedéves időszakokat megelőző hónap első hét napján kell benyújtani. A 2020. január 1. és március 31. közötti alidőszakra vonatkozó kérelmezési időszak tehát már le fog járni a megállapodás hatálybalépésének kezdőnapja előtt. Ezért a 2020. február 1-jétől március 31-ig terjedő időszakra vonatkozó, a megállapodás alapján a vámkontingens-mennyiség keretében biztosított további mennyiséggel kapcsolatos behozatali jogok tekintetében helyénvaló kiegészítő kérelmezési időszakot meghatározni 2020 februárjának első hét napjára.
                  
               
                     (8)
                  
                  
                     Az (EU) 2015/2078 végrehajtási rendelet 3. cikkének (3) bekezdése előírja, hogy a behozatali jogokat kérelmezők az adott kontingensévre vonatkozó első kérelmük benyújtásakor kötelesek bizonyítékot szolgáltatni arról, hogy a 0207, 0210 99 39, 1602 31, 1602 32 vagy 1602 39 21 KN-kód alá tartozó baromfitermékekből egy bizonyos mennyiséget (a továbbiakban: referenciamennyiség) az irányadó vámjogi előírásoknak megfelelően behoztak, valamint hogy a bizonyítéknak azon 12 hónapos időszakra kell vonatkoznia, amely egy hónappal az első kérelem benyújtása előtt ér véget. Azok a kérelmezők, akik 2019 decemberében nyújtottak be behozatali jog iránti kérelmet a 2019 decemberében rendelkezésre bocsátott 19 200 tonna eredeti mennyiség negyedére vonatkozóan, e rendelet hatálybalépésének időpontjában már benyújtottak ilyen, korábbi behozatalokra vonatkozó bizonyítékot. Azonban a megállapodás szerint a 2020. kontingensévre előírt éves mennyiség 65 033 tonna. Ezért fennáll annak a kockázata, hogy a behozatali jogok kérelmezői által 2019 decemberében benyújtott, korábbi behozatalokra vonatkozó bizonyíték nem veszi figyelembe a kontingensmennyiségeknek a megállapodásban előírt növekedését. Ezért azon kérelmezők számára, akik 2019 decemberében korábbi behozatalokra vonatkozó bizonyítékot nyújtottak be, helyénvaló kiegészítő időszakot nyitni korábbi behozatalokra vonatkozó kiegészítő bizonyítékok benyújtására.
                  
               
                     (9)
                  
                  
                     Az (EU) 2015/2078 végrehajtási rendelet 3. cikkének (4) bekezdése a kérelmező referenciamennyiségének 25 %-ában határozza meg a szóban forgó végrehajtási rendelet 2. cikkében említett egyes alidőszakokban benyújtott, behozatali jog iránti kérelmekben megjelölhető teljes mennyiséget. Annak érdekében, hogy az e rendelet által megnyitott kiegészítő kérelmezési időszakra következetes keret vonatkozzon, ezt a hatérértéket kell alkalmazni a 2020. február 1-jétől március 31-ig terjedő időszakra vonatkozó, a megállapodás alapján a vámkontingens-mennyiség keretében biztosított további mennyiségeknek megfelelő behozatali jogokkal kapcsolatos kiegészítő kérelmezési időszakra is.
                  
               
                     (10)
                  
                  
                     Az (EU) 2015/2078 végrehajtási rendeletet ezért ennek megfelelően módosítani kell.
                  
               
                     (11)
                  
                  
                     Indokolt úgy rendelkezni, hogy ez a rendelet a megállapodás hatálybalépésének időpontjától legyen alkalmazandó. Ezért e rendeletnek sürgősen hatályba kell lépnie.
                  
               
                     (12)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2015/2078 végrehajtási rendelet módosítása
            Az (EU) 2015/2078 végrehajtási rendelet I. mellékletének helyébe e rendelet mellékletének szövege lép.
         
         
            2. cikk
            Az (EU) 2015/2078 végrehajtási rendelettől való eltérések a 2020. kontingensévre vonatkozóan
            
               (1)   Az (EU) 2015/2078 végrehajtási rendelet 2. cikkétől eltérve, a szóban forgó végrehajtási rendeletnek az e rendelet 1. cikke által módosított I. mellékletében meghatározott, 09.4273 tételszámú kontingens tekintetében a 2020. február 1-jétől március 31-ig terjedő időszakra vonatkozóan 8 333 tonna további mennyiséget kell rendelkezésre bocsátani.
            
            
               (2)   Az (EU) 2015/2078 végrehajtási rendelet 3. cikkének (1) bekezdésétől eltérve, a szóban forgó végrehajtási rendeletnek az e rendelet 1. cikke által módosított I. mellékletében meghatározott, 09.4273 tételszámú kontingens tekintetében a 2020. február 1-jétől március 31-ig terjedő időszakra vonatkozóan az (1) bekezdésben említett további mennyiségekkel kapcsolatos behozatali jogok iránti kérelmeket 2020 februárjának első hét napján kell benyújtani.
            
            
               (3)   Az (EU) 2015/2078 végrehajtási rendelet 3. cikkének (3) bekezdésétől eltérve, azok a kérelmezők, akik 2019 decemberében behozatali jog iránti kérelmet nyújtottak be, kiegészítő bizonyítékot nyújthatnak be a 0207, 0210 99 39, 1602 31, 1602 32 vagy 1602 39 21 KN-kód alá tartozó baromfitermékek azon mennyiségére vonatkozóan, amelyet a 2018. november 1. és 2019. október 31. közötti időszakban ők maguk vagy a nevükben mások az irányadó vámjogi előírásoknak megfelelően behoztak. Az ilyen, korábbi behozatalokra vonatkozó kiegészítő bizonyítékot 2020 februárjának első hét napján kell benyújtani.
            
         
         
            3. cikk
            A 2020 februárjában benyújtott, behozatali jogok iránti kérelmek
            A 2. cikk (2) bekezdése szerinti, 2020 februárjában benyújtott, behozatali jog iránti kérelmekben megjelölt teljes termékmennyiség nem haladhatja meg a kérelmező referenciamennyiségének 25 %-át. Azon kérelmezők esetében, akik a 2. cikk (3) bekezdésével összhangban kiegészítő bizonyítékot nyújtottak be, a referenciamennyiséget e kiegészítő bizonyíték figyelembevételével kell meghatározni.
         
         
            4. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet 2020. február 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. január 22.
            
               
                  a Bizottság részéről
               
               
                  az elnök
               
               Ursula von der LEYEN
            
         
         
            (1)  HL L 347., 2013.12.20., 671. o.
         
         
            (2)  A Tanács (EU) 2019/2145 határozata (2019. december 5.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásban foglalt, a baromfihúsra és baromfihús-készítményekre meghatározott kereskedelmi kedvezmények módosításáról szóló, az Európai Unió és Ukrajna közötti levélváltás formájában létrejött megállapodásnak az Unió nevében történő megkötéséről (HL L 325., 2019.12.16., 41. o.).
         
            (3)  A Bizottság (EU) 2015/2078 végrehajtási rendelete (2015. november 18.) az Ukrajnából származó baromfihúsra vonatkozó uniós behozatali vámkontingensek megnyitásáról és kezeléséről (HL L 302., 2015.11.19., 63. o.).
      
      
         
            MELLÉKLET
            A Kombinált Nómenklatúra értelmezésére vonatkozó szabályoktól függetlenül az Árumegnevezés oszlop tartalma csupán tájékoztató jellegű, mivel e melléklettel összefüggésben a preferenciális rendelkezések alkalmazhatóságát a KN-kód alkalmazási tartománya határozza meg. Az „ex” megjelölésű KN-kódok esetében a preferenciális rendszer alkalmazhatóságát a KN-kód és a megfelelő árumegnevezés együttesen határozza meg.
            
                        Tételszám
                     
                     
                        KN-kódok
                     
                     
                        Árumegnevezés
                     
                     
                        Behozatali időszak
                     
                     
                        Mennyiség tonnában (nettó tömeg)
                     
                     
                        Alkalmazandó vám
                        (EUR/tonna)
                     
                  
                        09.4273
                     
                     
                        0207 11 30 
                        0207 11 90 
                        0207 12 
                        0207 13 10 
                        0207 13 20 
                        0207 13 30 
                        0207 13 50 
                        0207 13 60 
                        0207 13 70 
                        0207 13 99 
                        0207 14 10 
                        0207 14 20 
                        0207 14 30 
                        0207 14 50 
                        0207 14 60 
                        0207 14 70 
                        0207 14 99 
                        0207 24 
                        0207 25 
                        0207 26 10 
                        0207 26 20 
                        0207 26 30 
                        0207 26 50 
                        0207 26 60 
                        0207 26 70 
                        0207 26 80 
                        0207 26 99 
                        0207 27 10 
                        0207 27 20 
                        0207 27 30 
                        0207 27 50 
                        0207 27 60 
                        0207 27 70 
                        0207 27 80 
                        0207 27 99 
                        0207 41 30 
                        0207 41 80 
                        0207 42 
                        0207 44 10 
                        0207 44 21 
                        0207 44 31 
                        0207 44 41 
                        0207 44 51 
                        0207 44 61 
                        0207 44 71 
                        0207 44 81 
                        0207 44 99 
                        0207 45 10 
                        0207 45 21 
                        0207 45 31 
                        0207 45 41 
                        0207 45 51 
                        0207 45 61 
                        0207 45 81 
                        0207 45 99 
                        0207 51 10 
                        0207 51 90 
                        0207 52 90 
                        0207 54 10 
                        0207 54 21 
                        0207 54 31 
                        0207 54 41 
                        0207 54 51 
                        0207 54 61 
                        0207 54 71 
                        0207 54 81 
                        0207 54 99 
                        0207 55 10 
                        0207 55 21 
                        0207 55 31 
                        0207 55 41 
                        0207 55 51 
                        0207 55 61 
                        0207 55 81 
                        0207 55 99 
                        0207 60 05 
                        0207 60 10 
                        ex -020760 21  (1)
                        
                        0207 60 31 
                        0207 60 41 
                        0207 60 51 
                        0207 60 61 
                        0207 60 81 
                        0207 60 99 
                        0210 99 39 
                        1602 31 
                        1602 32 
                        1602 39 21 
                     
                     
                        Baromfihús és ehető baromfibelsőség frissen, hűtve vagy fagyasztva; egyéb elkészített vagy tartósított hús pulykából vagy a Gallus domesticus fajhoz tartozó szárnyasokból
                     
                     
                        2020. év
                        2021-től kezdődően
                     
                     
                        65 033 
                        70 000 
                     
                     
                        0
                     
                  
                        09.4274
                     
                     
                        0207 12 
                     
                     
                        Baromfihús és ehető baromfibelsőség nem darabolva, fagyasztva
                     
                     
                         
                     
                     
                        20 000 
                     
                     
                        0
                     
                  
               (1)  Gyöngytyúk frissen vagy hűtve, felezve vagy negyedelve.